
ДО

ОБЩИНСКИ СЪВЕТ

ГР. БУРГАС

Д  О  К  Л  А  Д  Н  А    З  А  П  И  С  К  А
ОТ ИНЖ. ЧАНКА КОРАЛСКА 

ЗА КМЕТ НА ОБЩИНА БУРГАС

ОТНОСНО: Даване на съгласие за извеждане от експлоатация и ликвидиране на язовир- публична общинска собственост, изграден в поземлен имот с идентификатор 47202.14.513 по КККР на с. Маринка, община Бургас, съответстващ на имот №000112 в местност „Горни плочи“ по КВС на землище с. Маринка по Картата на възстановената собственост на землище с. Маринка.

УВАЖАЕМИ ОБЩИНСКИ СЪВЕТНИЦИ,

Община Бургас е собственик на язовир, изграден в поземлен имот с идентификатор 47202.14.513 по КККР на с. Маринка, община Бургас, одобрени със Заповед №РД-18-22/24.03.2016г. на Изпълнителния Директор на АГКК, с площ 158916 кв. метра, при съседи: 47202.14.90, 47202.14.179, 47202.14.514, 47202.14.510, 47202.14.205, 47202.14.206, 47202.14.207, 47202.12.145, 47202.12.142, 47202.14.209, 47202.14.503, съответстващ на имот №000112 в местност „Горни плочи“ по КВС на землище с. Маринка по Картата на възстановената собственост на землище с. Маринка. За имота е съставен акт №8435/10.06.2016г. за публична общинска собственост. 
Междуведомствена комисия, сформирана на основание Заповед №Р-252/12.12.2014г. на Министър председателя на Република България, след извършена проверка на състоянието на язовир „Маринка“ изготвила доклад, съгласно който същия е в предаварийно състояние. През 2014г. язовирът е преливал на три места през язовирната стена, напълно е отнесен насипа от сухия откос и частично- от короната, което налага същия спешно да бъде изведен от експлоатация. 
Община Бургас е предприела необходимите действия за временно извеждане от експлоатация на съоръжението, като е прокопана стената до кота дъно язовир.

Във връзка с изпълнение на правомощията на Кмета на Община Бургас, произтичащи от чл.65, ал.1 и ал.2 от Закона за защита при бедствия, с цел организиране, координация и провеждане на превантивни мерки за недопускане и намаляване на щетите при бедствия, е възложено на експерт- инженер по хидротехническо строителство да извърши обследване на всички язовири, разположени на територията на Община Бургас, независимо от собствеността им. За язовир „Маринка“ е изготвено експертно заключение за технологичното и конструктивно състояние на язовирната стена и съоръженията към нея. Констатацията е, че е наложителна спешна ликвидация на съоръжението.

С измененията на Закона за водите(изм. ДВ. бр.61 от 11 август 2015г.) се вмени на Държавната агенция за метрологичен и технически надзор(ДАМТН) да контролира техническото състояние на язовирните стени и съоръженията на язовирите, да осъществява контрол по осигуряване на безопасната им експлоатация, както и по изпълнение на дейности по извеждането им от експлоатация до възстановяване на технологичната и конструктивната сигурност или по ликвидирането им. 
В изпълнение на своите правомощия, на 13.04.2016г. представители на Главна Дирекция „Надзор на язовирните стени и съоръженията към тях“ към ДАМТН са извършили проверка на техническото и експлоатационно състояние на язовир „Маринка“. Дадено е предписание на Община Бургас в срок до 12.09.2016г. да се вземе решение за възстановяването му или бракуване.
Съгласно чл.31 от Наредба №13/29.01.2004г. за условията и реда за осъществяване на техническа експлоатация на язовирните стени и съоръженията към тях, за да бъде изведен от експлоатация и ликвидиран язовир е необходимо да бъде изготвена оценка на работата и ефективността на язовирната стена и съоръженията към нея. 

В чл. 30 от същата наредба са посочени три основания, при които се предприемат действия за извеждане от експлоатация и ликвидация на язовирни стени:

1. сигурността им не е гарантирана съгласно нормативните изисквания;

2. не са икономически ефективни;

3. не отговарят на нормативните изисквания за опазване на околната среда.

Гореизложеното обосновава извода, че язовирната стена и съоръжения към нея се извеждат от експлоатация и се ликвидират, ако хидротехническите съоръжения са в предаварийно състояние и са налице и трите кумулативно дадени предпоставки в чл. 30 от наредбата.

Отчитайки състоянието на язовир „Маринка“ и в изпълнение на дадените предписания на ДАМНТН, които съгласно Закона за водите са задължителни за изпълнение, Община Бургас е възложила на лицензиран хидроинженер Иван Влахов да изготви оценка на работата и ефективността на язовирната стена и съоръженията към нея, в съответствие с нормативната уредба.
Съгласно изготвената експертиза, стената на сухия откос е скъсана, с отвор 12 метра до кота дъно язовир. При въздушния откос широчината на изравянето достига 20 метра. Липсва основен изпускател и спирателен кран. Същите са отнесени от водната стихия при скъсване на язовирната стена. Липсва водобойния кладенец. Към настоящият момент състоянието на язовира може да бъде определено като аварийно. Инженерната сигурност на язовира не е осигурена.

Направен е анализ на икономическата ефективност на язовира, и е изведено заключение, че възстановяването му не е икономически изгодно. Съоръжението няма социална значимост.

В заключение, експертното становище е, че язовир, изграден в поземлен имот с идентификатор 47202.14.513 по КККР на с. Маринка, община Бургас, одобрени със Заповед №РД-18-22/24.03.2016г. на Изпълнителния Директор на АГКК, с площ 158916 кв. метра, трябва да бъде изведен от експлоатация. За необходимите строително- монтажни работи по извеждането му от експлоатация е приложен технически проект.

Предвид изложеното, на основание чл.8, ал.1 от Закона за общинската собственост, чл.21, ал.1, т.8 от ЗМСМА, чл.31, и чл.32 от Наредба №13/29.01.2004г. за условията и реда за осъществяване на техническа експлоатация на язовирните стени и съоръженията към тях, предлагам Общински съвет- Бургас да вземе следните

Р  Е  Ш  Е  Н  И  Я:

1. Дава съгласие за извеждане от експлоатация и ликвидиране на язовир, изграден в поземлен имот с идентификатор 47202.14.513 по КККР на с. Маринка, община Бургас, одобрени със Заповед №РД-18-22/24.03.2016г. на Изпълнителния Директор на АГКК, с площ 158916 кв. метра, при съседи: 47202.14.90, 47202.14.179, 47202.14.514, 47202.14.510, 47202.14.205, 47202.14.206, 47202.14.207, 47202.12.145, 47202.12.142, 47202.14.209, 47202.14.503, съответстващ на имот №000112 в местност „Горни плочи“ по КВС на землище с. Маринка по Картата на възстановената собственост на землище с. Маринка, за който е съставен акт №8435/10.06.2016г. за публична общинска собственост.
2. Упълномощава Кмета на Община Бургас да предприеме всички законови действия, свързани с извеждане от експлоатация и ликвидиране на язовир, изграден в поземлен имот с идентификатор 47202.14.513 по КККР на с. Маринка, община Бургас, с площ 158916 кв. метра, при съседи: 47202.14.90, 47202.14.179, 47202.14.514, 47202.14.510, 47202.14.205, 47202.14.206, 47202.14.207, 47202.12.145, 47202.12.142, 47202.14.209, 47202.14.503.
Приложения: Акт №8435/10.06.2016г. за ПОС, скица, писмо с рег.№04-00-34/24.01.2015г. на МОСВ, Експертно заключение на „Актив Р“ ЕООД; Протокол от 13.04.2016г. на ДАМТН, Доклад за комплексна оценка .
ИНЖ. ЧАНКА КОРАЛСКА 

За Кмет на Община Бургас

Съгласно Заповед №1839/07.07.2016г.

